Patru adulţi şi un copil au fost internaţi la Spitalul Judeţean de Urgenţă (SJU) din Sfântu Gheorghe, cu simptome de toxiinfecţie alimentară, după ce au mâncat mici aruncaţi într-un tomberon.

Purtătorul de cuvânt al Spitalului Judeţean de Urgenţă (SJU) „Dr. Fogolyán Kristóf” din Sfântu Gheorghe, Nagy-Demeter István, a declarat că cele cinci persoane, între care şi un copil, s-au prezentat, luni, la Secţia de Urgenţe cu simptome de toxiinfecţie alimentară, după ce au mâncat mititei.

Cele cinci persoane care fac parte din aceeaşi familie au fost internate la Secția de Boli Infecțioase a Spitalului

cu toxiinfecție alimentară, a spus Nagy-Demeter, adăugând că starea de sănătate a acestora este acum bună.

Purtătorul de cuvânt al SJU Covasna a adăugat că cele cinci persoane au spus că au luat mititeii dintr-un tomberon.

Nagy-Demeter a adăugat că, în ultima săptămână, au fost înregistrate şi primele cazuri de intoxicație cu ciuperci, în total trei persoane prezentându-se la UPU, iar în cazul uneia a fost necesară internarea.